 Joel 3  Nihi na lee, nụbọchị ndị ahụ nakwa noge ahụ, mgbe m ga-akpọghachite ndị Juda na ndị Jeruselem a dọọrọ nagha,m ga-achịkọtakwa mba niile ma mee ka ha gbadata na ndagwurugwu Jehọshafat; m ga-ekpe ha ikpe nebe ahụ nihi ndị m nakwa nihi ihe nketa m bụ Izrel, bụ ndị ha chụsasịrị ná mba dị iche iche; ha kesakwara ala m.Ha nọ na-efe nza iji kee ndị m netiti onwe ha; ha na-eji nwa nwoke agbanweta akwụna, ha na-erekwa nwa nwaanyị iji zụrụ mmanya ka ha ṅụọ.Oleekwa ihe jikọrọ mụ na unu, Taya na Saịdọn na unu ógbè niile nke Filistia? Ọ bụ mmeso a ka unu ji na-akwụ m ụgwọ? Ọ bụrụkwa otú a ka unu na-emeso m, m ga-akwụ unu ụgwọ mmeso unu ngwa ngwa, negbughị oge.Nihi na unu eburuwo ọlaọcha m na ọlaedo m, unu ebubawo ihe ọma m a na-achọsi ike nụlọ nsọ unu;unu eresịwokwa ndị Gris ụmụ Juda na ụmụ Jeruselem, iji kpọpụ ha nókèala ha kpọga ha nebe dị anya;lee, aga m akpali ha ka ha si nebe unu refuru ha bịa, m ga-akwụ unu ụgwọ mmeso unu mesoro ha.M ga-eresịkwa ụmụ Juda ụmụ unu ndị ikom na ụmụ unu ndị inyom, ha ga-eresịkwa ha ndị Shiba, refuo ha ná mba dị anya; nihi na Jehova ekwuwo ya.Kpọsaanụ netiti mba dị iche iche, sị, Jikerenụ agha! Kpalienụ ndị dị ike! Ka ha bịa nso! Ka ha gbagote, ya bụ, ndị ikom niile na-aga agha!Kpụgharịanụ mma ogè unu ka ha bụrụ mma agha, kpụgharịakwanụ mma unu ji akwa osisi ka ha bụrụ ube. Ka onye na-adịghị ike sị: Abụ m nwoke dị ike.Bịanụ nyere ibe unu aka, unu mba niile ndị bi gburugburu, zukọtanụ.Ka a kpalie mba dị iche iche, ka ha bịakwa na ndagwurugwu Jehọshafat; nihi na m ga-anọdụ ala nebe ahụ ikpe mba niile ndị bi gburugburu ikpe.Tinyenụ mma owuwe ihe ubi, nihi na ihe ubi achawo. Bịanụ, gbadatanụ, nihi na ebe nzọchapụta mmanya ejuwo. Olulu ịzọchapụta mmanya ejubigawo ókè; nihi na ihe ọjọọ ha adịwo ukwuu.Ìgwè mmadụ, ìgwè mmadụ jupụtara na ndagwurugwu mkpebi ikpe, nihi na ụbọchị Jehova dị nso na ndagwurugwu mkpebi ikpe.Anyanwụ na ọnwa ga-agba ọchịchịrị, kpakpando ga-akwụsị inye ìhè ha.Jehova ga-esi na Zayọn bigbọọ, ọ ga-emekwa ka olu ya si na Jeruselem kwuo okwu. Eluigwe na ụwa ga-emekwa mkpatụ; ma Jehova ga-abụrụ ndị ya ebe mgbaba, ọ ga-abụkwara ụmụ Izrel ebe e wusiri ike.Unu ga-amarakwa na mụ onwe m bụ Jehova bụ Chineke unu, onye bi na Zayọn bụ ugwu nsọ m. Jeruselem ga-aghọ ebe dị nsọ; ndị ala ọzọ agaghịkwa esi nime ya gafere ọzọ.Ọ ga-erukwa nụbọchị ahụ na mmanya dị ụtọ ga-esi nugwu na-atapụsị, mmiri ara ehi ga na-eru nugwu nta, mmiri ga na-asọ nọwa mmiri niile nke Juda. Isi iyi ga-esi nụlọ Jehova na-asọpụta, ọ ga na-edekwa Ndagwurugwu Osisi Akeshịa mmiri.Ijipt ga-aghọkwa ebe tọgbọrọ nefu; Idọm ga-aghọkwa ala ịkpa nke tọgbọrọ nefu, nihi ihe ike ha mesoro ụmụ Juda, bụ ndị ha nọ nala ha wụfuo ọbara na-emeghị ihe ọjọọ.Ma mmadụ ga-ebi na Juda ruo mgbe a na-akaghị aka. A ga-ebikwa na Jeruselem site notu ọgbọ ruo nọgbọ ọzọ.Ọbara ha nke m gụrụ dị ka nke mere ihe ọjọọ ka m ga-agụ dị ka nke na-emeghị ihe ọjọọ; Jehova ga-ebikwa na Zayọn. 